Voice Note

Voice Note (Melayu: Nota Suara) merupakan sebuah siri mini drama misteri thriler Malaysia 2019 arahan oleh Azmi Hatta dengan skrip oleh Marr Mohamed. Dibintangi oleh Sharifah Sakinah, Shasha Abedul, Amelia Henderson dan Scha Elinnea. Siri ini bersiaran di Slot Samarinda TV3 dari 25 April hingga 2 Mei 2019 menggantikan Nur 2.Voice Note My Info Taip (27 April 2019). Dicapai pada 27 April 2019.Ganti fenomena drama Nur 2, Voice Note didakwa ciplak cerita Hollywood? Oh My Media (29 April 2019). Dicapai pada 23 Jun 2019.Drama Voice Note lakonan Sharifah Sakinah dan Amelia Henderson InfoBergetar (27 April 2019). Dicapai pada 23 Jun 2019.

Sinopsis
Sara merasa teruja pada hari pertama dia mendaftarkan diri sebagai pensyarah di Kolej Srivilla. Namun, sebaik kakinya melangkah masuk ke dalam kolej itu, bulu romanya merinding. Dia merasakan sesuatu yang ganjil di dalam kolej itu. Dia mula tidak sedap hati.

Pada malamnya, Sara tiba-tiba menerima nota suara daripada pengirim misteri. Voice note tersebut berbunyi, “Hi, Madam Sara! Saya Mira. Selamat datang ke Kolej Srivilla. Semoga Madam dapat melindungi diri Madam daripada kejahatan mereka.” Sara terkedu dan kata-kata tersebut membuatkan Sara tidak dapat tidur malam dengan lena.

Keesokannya, Sara cuba mencari siapakah Mira dengan menelefon dan whatsapp nombor Mira tetapi tidak berjaya. Sehinggalah Sara menerima voice note terbaru daripada Mira yang mula bercerita mengenai kisahnya bersama dua orang lagi rakan kolejnya iaitu Ika dan Tasya dan mahu Sara merungkai misteri kematian kedua-dua kawan baiknya itu. Sara akhirnya mendengar kerana ingin tahu ada apa di sebalik kolej itu.

Pelakon

Pelakon utama
 Sharifah Sakinah sebagai Sara
 Shasha Abedul sebagai Tasya
 Amelia Henderson sebagai Mira
 Scha Elinnea sebagai Ika

Pelakon pembantu
 Rita Rudaini sebagai Mariam
 Zamarul Hisham sebagai Kamal
 Fendy Bakry sebagai Faris
 Ikmal Amry sebagai Faizul
 Ariff Bahran sebagai Hilman
 Ali Reza Kavoossi sebagai Jason
 Jaafar Onn sebagai Wan
 Nafiez Zaidi sebagai Haiqal
 Nada Syuhada sebagai Dr. Lily
 Siti Hariesa sebagai Juwita
 Faye Kusairi sebagai Jannah
 Amy Jelyna sebagai Intan
 Hanna Halim sebagai Suraya
 Abdul Halim bin Abdul Rahim sebagai Dato' Taha
 Mariana bt Mt Saleh sebagai Datin Faridah
 Zaed Abd Hamid sebagai Ayah Dr Lily
 Hashim Cermai sebagai Ayah Sara
 Chedd Yusoff sebagai Tengku Ariffin
 Athirah Azam sebagai Tengku Mira Diana
 Hazwan Adnan sebagai Pensyarah
 Solehin Md Masir sebagai Coach Bola 1
 Bazly Hanif sebagai Coach Bola 2
 Charine sebagai Kerani 1
 Deera Aminuddin sebagai Kerani 2
 Ejart Adam sebagai Pembunuh
 Amirul Adha sebagai Pemandu Grab
 Azrul Chomel sebagai Pengunjung RnR

Penerbitan
Semasa penggambaran drama ini dijalankan, beberapa pelakon diminta melakonkan babak berunsur lucah dan intim. Bagaimanapun, adegan terlalu intim membabitkan Ikmal Amry dan Scha Elinnea dipotong kerana tidak melepasi proses penapisan.Syafil Syazwan Jefri (2 Mei 2019). Pelakon Voice Note bimbang kena kecam Harian Metro. Dicapai pada 21 Mei 2019. Penerbit drama ini, Fadzil meluahkan kekecewaannya terhadap tindakan pengarahnya, Azmi Hatta mewujudkan adegan lucah dalam drama ini sambil mengatakan Zeel Production tidak pernah mewujudkan adegan lucah untuk melariskan drama: "Sebagai penerbit, saya malu dan tak pernah 'menjual' adegan lucah mahupun seks untuk melariskan drama terbitan syarikat kami,".Syafil Syazwan Jefri (1 Mei 2019). Adegan lucah dalam Voice Note Harian Metro. Dicapai pada 21 Mei 2019.

Potensi siri kedua
Dari 2019, Sakinah bercakap tentang permintaan untuk musim 2, berkata, "anda rasa saya ada masa untuk sakit kepala? kerja saya pulak nak explain ending #voicenote nak request voicenote2 kan? hmmm will see".

Pelakon ni pada awalnya okay je nak explain, tapi bila dah makin melalut pulak pemahaman netizen terhadap ending drama ni… haa mulalah Kinah ni pening. Jangan marah eh sis, bila ramai fans tanya tu maknanya adalah season 2 Voice Note. Apa-apapun admin salutelah kepada pengarah dan scriptwriter drama ni yang berani keluar daripada kotak untuk menghasilkan karya seperti ni.
Lain kali nampaknya pihak produksi kenalah lebih kreatif dalam produce drama yang dapat menarik perhatian penonton. Dah ada permintaan ni, so maybe bolehlah buat Voice Note 2 pulak!

Rujukan

Pautan luar


Kategori:Drama Melayu 2019
Kategori:Rancangan TV3